Kamu bisa jelasin ke aku soal Battle Royale (filem) dalam bahasa melayu?

Filem Battle Royale (bahasa Melayu harafiah Pertempuran Diraja ) merupakan  sebuah filem aksi seram ngeri berbahasa Jepun yang diarahkan oleh Kinji Fukasaku,dibintangi oleh Takeshi Kitano dan berdasarkan novel 1999 dengan tajuk yang sama oleh Koshun Takami.Filem ini merupakan filem terakhir arahan Kinji.Filem ini mengisahkan mengenai Shuya Nanahara, seorang pelajar berumur 15 tahun yang telah dipaksa oleh pihak kerajaan untuk menyertai sebuah rancangan televisen dimana semua peserta harus berbunuh-bunuhan sehinggalah hanya seorang yang masih hidup. Filem ini telah ditayangkan kepada umum pada 16 Disember 2000.

Filem ini merupakan antara filem Jepun dengan kutipan tertinggi sepanjang zaman dan telah ditayangkan di 22 buah negara.Filem ini mendapat kritikan positif dan dianggap sebagai antara filem Jepun yang paling dikenali di seluruh dunia, selain antara karya terbaik arahan Kinji.Filem ini juga mencipta kontroversi kerana jalan ceritanya dan telah diharamkan di beberapa buah negara. Sekuel bagi filem ini, Battle Royale II: Requiem telah ditayangkan kepada umum pada 5 Julai 2003.